„Deși indicele BET tocmai a încheiat o perioadă de 13 ședințe consecutive de scădere, magnitudinea scăderii a fost una limitată, iar la finalul lunii octombrie acțiunile din componența sa nu erau departe de prețurile la care închiseseră luna anterioară“, au transmis pentru ZF analiștii Prime Transaction, companie de brokeraj aflată în top 15 intermediari pe piața de capital din România.